
	WOMEN IN CONFLICT ZONES

(Γυναίκες σε Ζώνες Διένεξης)
της Άννας Προδρόμου
στο Σπίτι της Κύπρου

Το Σπίτι της Κύπρου διοργανώνει, με τη στήριξη του Υφυπουργείου Πολιτισμού της Κυπριακής Δημοκρατίας, την Πέμπτη 7 Νοεμβρίου 2024 και ώρα 19:00 (Ξενοφώντος 2Α, Σύνταγμα), την παρουσίαση του βιβλίου της Άννας Προδρόμου, «WOMEN IN CONFLICT ZONES» (Γυναίκες σε Ζώνες Διένεξης).
Η εκδήλωση τελεί υπό την αιγίδα της Υφυπουργού Πολιτισμού της Κυπριακής Δημοκρατίας, Δρος Βασιλικής Κασσιανίδου. 

Το βιβλίο παρουσιάζει μια συλλογή συνεντεύξεων με 19 Κύπριες γυναίκες και επιχειρεί να αναδείξει τους τρόπους με τους οποίους αυτές αντιλαμβάνονται και διαχειρίζονται το "Κυπριακό πρόβλημα". Το βιβλίο αποτελεί εργαλείο καταγραφής της ιστορίας από τις γυναίκες αφού η ιστορία έχει καταγραφτεί και εξακολουθεί να καταγράφεται κατά κύριο λόγο από άνδρες. Παράλληλα το βιβλίο δημιουργεί έναν ασφαλή χώρο συζήτησης για τις πολλαπλές δυναμικές που επηρεάζουν το σύγχρονο Κυπριακό περιβάλλον.

Θα μιλήσουν, η Καθηγήτρια Δημοσιογραφίας και Μέσων Επικοινωνίας στο Πανεπιστήμιο Frederick, Ήβη Λάμπρου και η Ψυχολόγος, Εγκληματολόγος, Ηρώ Μιχαήλ. 

Την εκδήλωση θα συντονίζει η Γραμματέας Ισότητας Φύλων της Πανελλήνιας Ομοσπονδίας Ενώσεων Στρατιωτικών-ΠΟΜΕΝΣ, Κατερίνα Κιουρτσίδου. 

Αφήγηση: Ιωάννα Αγγελίδη, ηθοποιός

Τεχνική υποστήριξη: Ζάχρα Μάσιη

------------------------------------------------------------
Η Άννα Προδρόμου είναι Ερευνήτρια και Εκπαιδεύτρια σε θέματα Επικοινωνίας όπως επίσης και σε θέματα Διαφορετικότητας, Ισονομίας και Συμπερίληψης. Είναι πρόεδρος του Ιδρύματος WICZ+ το οποίο εστιάζει στα ανθρώπινα δικαιώματα, και δη τα δικαιώματα των υποεκπροσωπούμενων ομάδων. Ηγείται του Κυπριακού Παραρτήματος του διεθνούς οργανισμού CULTURE FIRST και της Κυπριακής Ομάδας Βικιπαιδιστών Κύπρου. Είναι υποψήφια διδακτόρισσα της Σχολής Θετικών και  Εφαρμοσμένων Επιστημών  του Ανοικτού Πανεπιστημίου Κύπρου στο πρόγραμμα Πληροφορική: Αλληλεπίδραση Ανθρώπου-Υπολογιστή. Τα επιτεύγματα της Άννας Προδρόμου αναγνωρίστηκαν, το 2018 στον 12ο Διαγωνισμό "Γυναίκα Επιχειρηματίας της Χρονιάς" όπου κατέλαβε την 1η θέση και το 2023 στα "Forbes Cyprus Women in Tech Awards" όπου πήρε το βραβείο "Ethical Tech". To πρώτο βιβλίο της "Women in Conflict Zones" δημοσιεύθηκε το 2019.

Σύνδεσμος παρακολούθησης: https://webcast.grnet.gr/room/1607?eventid=17152

